Klosterneuburg (urbo)

Klosterneuburg Stadt (proponita esparantigo: Klostronovburgo (urbo)) konsistas el la kvartaloj Supra Urbo (germane Obere Stadt), Malsupra Urbo (germane Untere Stadt) kaj Saksokvartalo (germane Sachsenviertel). Ĝi estas parto de la komunumo Klosterneuburg, Aŭstrio.

 Publika transporto 
La lokan publikan transporton prizorgas 4 urbobuslinioj kun la numeroj 201, 202, 203 kaj 204. Komenc- kaj finhaltejo estas Niedermarkt [Nidermarkt], kie eblas ŝanĝi de kaj al rapidfervojo 40 (S 40), regionaj trajnoj kaj regionaj busoj.     

 Supra Urbo 
Tie troviĝas la administrejoj Urbodomo kaj Distrikta Juĝejo, sed ankaŭ la Urbomuzeo kaj lernejoj. La plej konata konstruaĵo estas Abatejo Klostronovburgo (Monaĥejo de Klosterneuburg), sed ekzistas ankaŭ malgranda katolika preĝejo, la iama hospitala kirko S-ta Gerdruda (germane St. Gertrud) kaj preĝejo por protestantoj.
En oktobro 2012 estis starigita Pado de Historioj de la Supra Urbo germane Historienpfad — Obere Stadt  kiu gvidas al 20 tabuloj kun klarigoj kaj bildoj pri la historio de la Supra Urbo.  

 Malsupra Urbo 
Tio estas la plej malnova kvartalo de Klosterneuburg kaj tial troviĝas tie ankaŭ la plej malnova preĝejo Sankta Marteno (germane St. Martin), de kiu la  ĉirkaŭaĵo ricevis la nomon Martenokvartalo (germane Martinsviertel). Ĉe la preĝejo staras la monumento de Leopold Knebelsberger, la komponisto de la Andreo-Hofer-Kanto. La aglo sur monumento estas donaco de la federacia lando Tirolo.

La 11-an de septembro 2009 estis inaŭgurita Pado de Historioj de la Malsupra Urbo germane Historienpfad — Untere Stadt  kiu gvidas al 17 tabuloj kun klarigoj kaj bildoj pri la historioj de la Malsupra Urbo.  

 Saksokvartalo 
Situas je la piedo de Kahlenberg (Kalva Monto) rekte antaŭ Vieno. Trans la monto Kahlenberg ekzistas la stratkonekto nomata Altaĵo-ŝoseo, germane Höhenstraße (Hehenstrase). Post la Viena Altaĵo-ŝoseo estis konstruata la Klostronovburga Altaĵo-ŝoseo inter la jaroj 1937 kaj 1940 kaj havas longecon de 4 km. 

Famuloj
 Franz Sales Kandler, aŭstra muzikfakulo.
 Johann Georg Albrechtsberger, aŭstra muzikteoriisto, komponisto kaj orgenisto. 

Kategorio:Klosterneuburg
Kategorio:Geografio de Aŭstrio